ArabovMK/tajik-wikipedia-corpus huggingface dataset:
Гудермес

Гудермес — шаҳр дар Русия, маркази ноҳияи Гудермес дар Ҷумҳурии Чеченистон. Дар шарқи ҳамвории наздикӯҳии Чеченистон, дар доманаи қ-кӯҳи Гудермес, дар соҳили дарёи Гумс (ҳавзаи дарёи Терек), 40 км шарқтари ш. Грозний ҷойгир аст. Аҳолиаш 50 ҳазор нафар (2014, бо атрофаш 63 ҳазор нафар). Дар Г. асосан чеченҳо (93,34 %), инчунин русҳо (2,19 %), қумиқҳо (0,96 %) ва дигар қавмҳо зиндагонӣ мекунанд. Аксарияти аҳолӣ мусулмонҳои суннимазҳабанд. Таърих Деҳаи Гудермес дар асри 18 пайдо шудааст. Он 14 январи 1929 ба шаҳраки коргарон табдил ёфт. Аз 5 январи 1941 — шаҳр. Г. то ибтидои солҳои 1990 дуввумин маркази саноатию нақлиётии Ҷумҳурии Чеченистон буд. То солҳои 1990 дар он корхонаҳои хидматрасонии нақлиёти р. о., истеҳсоли масолеҳи бинокорӣ, заводҳои "Штамп", биокимиёӣ ва консервабарорӣ вуҷуд доштанд. Солҳои 1994-96 ва 1999 Г. дар натиҷаи амалиётҳои ҳарбии байни қувваҳои низомии федералӣ ва ҷанговарони ҷудоихоҳи чечен комилан хароб гардид. Баъдан Г. аз нав барқарор карда шуд. Иқтисод Ҳоло Г. маркази муҳимми нақлиёти Қафқози Шимолӣ мебошад. Аз он роҳҳои оҳан ба Астрахан, Ростови лаби Дон, Моздок, Боку шоҳроҳи автомобилгарди М 29-и Ростови лаби Дон — Боку мегузаранд. Дар Г. комбинати истеҳсоли яхмос, заводҳои кимиё, истеҳсоли лимонад, консерва, асбобҳои тиббӣ, филиали корхонаи бузургтарини қисми аврупоии Русия — "Металлоторг" амал мекунанд. Дар Г. мағозаҳои бисёр (калонтаринашон "Олами кӯдакон", маркази савдои "Космос", толори мебели "Аризона", хонаи савдои "Жемчужина"), бозори марказӣ, маркази савдои, клуби варзиши ҷумҳуриявии "Рамзан", клуби муштзании "Рамзан", аквапарк (соли 2009 сохта шуд) мавҷуданд. Дар Г. шабакаҳои телевизиони шаҳрии "Пут-ТВ" ва "Гумс-1" фаъолият доранд, газетаҳои "Гумс" ва "Моршо" нашр мешаванд.
Гудовка (ноҳияи Семилук, Воронеж)

Гудовка — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Семилук, ки дар вилояти Воронеж қарор дорад, дохил мешавад.
Гудаута

Гудаута — шаҳри курортӣ (аз 1926) дар Абхозистон, дар соҳили баҳри Сиёҳ, маркази маъмурии ноҳияи Гудаута. Дар масофаи 37 км дуртар аз Сухуми ва 43 км дуртар аз Гагра воқеъ гаштааст. Шабакаи р. о. дорад. Аҳолиаш 8073 нафар. Г. аз номи дарёчаи Гудоу, ки аз ҳудуди шаҳр мегузарад, гирифта шудааст. Иқлимаш субтропикии сернам, зимистонаш сабук (ҳарорати миёнаи январ 6°С), тобистонаш гарм (ҳарорати миёнаи июл 24°С). Миқдори бориши солона 1460 мм. Осоишгоҳи замонавии иқлимии наздибаҳрӣ дорад, ки дар он бемориҳои узви нафас, силсилаи асаб ва дилу рагҳои хунгузар муолиҷа карда мешаванд. Г. заводҳои ферментатсияи тамоку, майкашӣ, таъмири автомобил, фабрикаи истеҳсоли чой, корхонаи истеҳсоли масолеҳи бинокорӣ дорад. Ҳамчунин дар Г. осорхона-мамнуъгоҳи "Абазгия", ибодатгоҳҳои асрҳои 8-9, калисои ҷомеи Успенский (асри 10) маҳфуз мондаанд. Дар Г. соли 1905 Г. К. Орҷоникидзе зиндагӣ кардааст. Дар маркази Г. пойгоҳи низомии Русия (Бамбора) ҷойгир аст. "Гудвилл" (анг. — шуҳрат), ҳусни шуҳрат, арзиши шуҳрати тиҷоратӣ, ҳусни ният, одат. Сармояи маънавии ширкат (эътибор, салоҳияти техникӣ, иртибот, нуфуз), ки дар баробари фаъолияти истеҳсолӣ — тиҷоратӣ — хадамотӣ ва ғ. дорои арзиши воқеӣ мебошад.
Гудковский (ноҳияи Стародуб)

Гудковский — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Стародуб, ки дар вилояти Брянск қарор дорад, дохил мешавад.
Ладо Гудиашвили

Ладо (Владимир) Давидович Гудиашвили (гурҷӣ: 30 март 1896 1 2 3, Тифлис 4 — 20 июл 1980 1 5 3, Тифлис 6) — рассом ва графики гурҷӣ, Рассоми халқии Иттиҳоди Шӯравӣ. Зиндагинома Хатмкардаи Мактаби рассомӣ ва ҳайкалтарошии Тифлис ва сабки наққошии рассоми шинохта Н. Пиросмани ба эҷодиёти Ладо Гудиашвили таъсир расонидааст. Мусаввараҳои Ладо Гудиашвили саршор аз эҳсосоти ҳаёти миллӣ буда, дар асоси суруду достонҳои халқӣ ("Моҳии сосхалӣ, 1920"), тамсилҳои асотирӣ ("Сайругашти Серафита, 1940") офарида шудаанд. Ладо Гудиашвили инчунин муаллифи тасвирҳо, силсиларасмҳои ба Пиросмани бахшидашуда ва асарҳои зиддифашистӣ мебошад; китобҳои бисёр, аз ҷумла "Хиради тахайюлот"-и Султон Сабои Орбелиани, "Достонҳо ва афсонаҳо" -ро оро додааст. Соли 1946 ӯ маъбади Кашветиро дар Тифлис наққошӣ кард, ки барои ин амал аз узвияти Ҳизби коммунист, АР Тифлис озод, аз Мукофоти давлатии Гурҷистон ва унвони Қаҳрамони Меҳнати Сотсиалистӣ маҳрум карда шуд.
Гудовка (ноҳияи Погар)

Гудовка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Погар, ки дар вилояти Брянск қарор дорад, дохил мешавад.
Гудовка (ноҳияи Сураж)

Гудовка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Сураж, ки дар вилояти Брянск қарор дорад, дохил мешавад.
Гудорсабз

Гудорсабз — деҳаест дар Шаҳристони Бофти вилояти Кирмон. Деҳа дорои ҷангали қадимист. Манбаҳои марганец ва хромит дигар манбаъҳои ин деҳа мебошанд. Координатҳо Координатҳо.5248 Шимол 56.5051 Шарқ Аҳолӣ Аҳолиаш 265 нафар (73 оила).
Гудоза

Гудоза — ҳолати моеъи гудохтаи модда дар ҳарорати муайян, дур аз нуқтаи буҳронии гудозиш ва дар байни ҳарорати обшавӣ ва ҷӯшиш ҷойгир аст. Навъҳо Гудозаҳо чунин навъ доранд: инчунин нигаред.
Гудозиш

Гудозиш — раванди аз ҳолати кристаллӣ ба ҳолати моеъ (аз як ҳолати агрегатӣ ба ҳолати дигар) гузаштани модда, ки бо фурӯ бурдани гармӣ ба амал меояд. Гудозиш дар ҳарорати муайян ҷараён мегирад. Ҳарорати гудозиш ба табиати модда ва фишори берунӣ вобаста аст. Гармие, ки ҳангоми ҳарорати гудозиш барои аз ҳолати кристаллӣ ба ҳолати моеъ гузаштани воҳиди массаи модда сарф мешавад, гармии хосси гудозиш ном дорад. Баъзе пайвастҳои калонмолекула аз ҳолати кристаллӣ ба ҳолати моеи изотропӣ зина ба зина гузашта, ҳар як зина ба давраи муайяни ихтилоли сохти кристаллӣ мувофиқат мекунад. Ҷисмҳои сахти кристаллӣ ҳарорати муайяни гудозиш доранду ҷисмҳои сахти аморфӣ надоранд. Ҷисмҳои аморфӣ бо афзудани ҳарорат гарм шуда, тадриҷан ба ҳолати моеъ мегузаранд. Гудозиши хӯлаҳо ва маҳлулҳои сахт, одатан, дар ф°Силаи муайяни ҳарорат -и бӯҳронии нақсҳои кристалл ба вуҷуд омада, гудозиш оғоз меёбад (яъне панҷараҳои кристаллӣ вайрон мешаванд). Гармкунии баъдии ҷисм фақат робитаи байни атомҳо ва тартиби минбаъдаи онҳоро дар кристалл вайрон мекунад. Раванди гудозиш дар табиат (гудозиши барфу ях дар сатҳи Замин, гудозиши маъданҳо дар қишри Замин ва ғ.) ва дар техника (истеҳсоли филиззоту хӯлаҳо, қолабрезӣ ва ғ.) мавқеи муҳим дорад.
Гудозиши халоӣ

Гудозиши халоӣ — гудозиши филиз, хӯла ва масолеҳи дигар дар фишори паст (аксар 100-0,1 мПа). Дар раванди гудозиши халоӣ масолеҳ аз газҳо (нитроген, оксиген ва ҳидроген), олуда (омехта)-ҳои филиззоти ранга ва пайвастҳои ғайрифилиззӣ тоза мешавад. Барои баровардани газе, ки ҳангоми гудозиш ихроҷ мегардад, насосҳои вакууми (халоӣ)-ро истифода мебаранд. Гудозиши халоиро дар кӯраҳои электрии вакуумӣ анҷом медиҳанд. Тавассути раванди гудозиши халоӣ филиззу пӯлодҳои баландсифат, хӯлаҳои таркибашон муайян (дақиқ) ва ба гармӣ тобовар, инчунин шишаҳои махсуси аълосифат ва монокристаллҳо ҳосил мекунанд.
Гудунг

Гудунг, чашми гӯсола, худунг — навъе аз ангурҳои хӯрданӣ ва мавизии маҳаллӣ; селексияи халқист. Токаш зудсабз (26-32 дарсади навдаҳояш самаровар), баргаш миёнаҳаҷм, гирда, панҷпарраи камчок, рӯяш тӯр-тӯр, думчабаргаш кӯтоҳ ва сурхтоб. Гулаш дуҷинса, хӯшааш (вазнаш г) калони дукмонанд ё махрутшакл; шингилҳои болоияш нағз инкишоф ёфтаанд. Ғужбаш калон, лунда, рангаш сабзи сафедтоб, рахҳои сурхча дорад, ки танҳо ба гудунг хос аст. Ғужмаш ғафс, қаиш, холҳои майдаи сиёҳтоб дорад. Гӯшташ хамираки сероб, карсосӣ, хуштаъм ва хушбӯй, таъми себро мемонад. Баъди пухтан дар таркибаш то 25-27 % қанд ва 4,5-6 гл ҷавҳар дорад. Даври нашви гудунг рӯз буда, нимаи май гул мекунад, мевааш аввали сентябр мепазад. Аз ҳар га сентнер ҳосил мегиранд. Меваашро тар мехӯранд, мавиз мехушконанд. Ҳосилашро то зимистон (то декабр — январ) нигоҳ доштан мумкин аст. Ҳангоми хушконидан аз ҳаҷми тараш 25-27 % мавизи хушсифати ишқорӣ ҳосил мешавад. Токаш ба сармо ва камобӣ тобовар буда, дар заминҳои санглоху лалмӣ нағз месабзад. Гудунг аҳёнан дар токзори куҳнабунёд ва ҳотаи сокинони Хуҷанд, Конибодом, Панҷакент, водии Ҳисор, инчунин вилоятҳои Фарғона, Самарқанд, Қашқадарё ва Сурхондарёи Узбакистон вомехӯрад. Ба касалиҳои гарда ва қарасон тобовар аст.
Гудово (ноҳияи Унеч)

Гудово — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Унеч, ки дар вилояти Брянск қарор дорад, дохил мешавад.
Гудронатор

Гудронатор — мошини махсус барои баробар ва ҳамвор рехтани масолеҳи часпаки органикии гудронӣ (битум, қатрон, зифт) дар роҳсозӣ. Гудронатор масолеҳи часпакро то °С гарм карда, ба меъёри муайян (0,5-10 лм дар паҳнои 1-7 м) ҳамвор мерезад. Навъи маъмули гудронатор автогудронатор мебошад. Дар шассии автомобил зарф (то 7 000 л), системаи гармкунӣ ва резиш насб шудаанд. Гудронатор бо афзори ченкунӣ, назорат, монометр ва ҳароратсанҷ муҷаҳҳаз аст. Гудронаторҳои дастии зарфияташон л маъмулан барои тармими роҳҳо истифода мешаванд.
Гужово (ноҳияи Каргополский)

Гужово — деҳаест дар Русия, ки дар ҳайати ноҳияи Каргополский, вилояти Архангелск медарояд.
Гудунги панҷакентӣ

Гудунги панҷакентӣ — навъе аз ангурҳои мавизбоби маҳаллӣ; селексияи халқист. Баргаш калони панҷпарра (дарозиаш 17-19 см, бараш 16-18 см), камчок, рӯяш суфтаи андак тӯрдор, пушташ бепашмак, думчааш дароз (5-7 см)-и сурхча. Гулаш дуҷинса, хӯшааш калон (дарозиаш 19-26 см, бараш 16-20 см, вазнаш г), махрутшакл, шингилҳои болоияш нағз инкишоф ёфтаанд. Ғужбаш калон (дарозиаш 22-25 мм, бараш 19-22 мм, вазни 100-тоаш г), олумонанд. Ғужмаш нафис, мумпардааш ғафс. Гӯшташ хамираки карсосӣ, сершира ва хуштаъм, бӯи анҷир дорад. Тухмаш майда (1-2 дона), қаҳваранг. Дар таркиби ангури расидааш 24 % қанд, 4-5 гл ҷавҳар мавҷуд аст. Даври нашваш рӯз. Нимаи дуюми май гул карда, аввали сентябр мепазад. Ҳосилашро тар мехӯранд, хушконда мавиз мекунанд. Аз ҳаҷми тараш 26-27 % мавизи аълосифати гармиён ҳосил мешавад. Токаш зудсабз, 19-23 дарсади навдаҳояш самаровар, то тирамоҳ 25-35 дарсади навдаҳояш хом мемонанд. Қаламчааш баъди 3 сол бор меоварад. Аз ҳар га 85-105 сентнер ҳосил меғундоранд. Гудунги панҷакентӣ дар заминҳои санглох низ хуб месабзад. Ҳангоми аз рӯи тартиби 32,5 м шинондани ниҳолҳо ва 6-8 буғумӣ монда буридани навдаҳояш аз ҳар га сентнер ҳосил ғундоштан мумкин аст. Гудунги панҷакентӣ асосан дар ҳаётаи сокинони деҳаҳои Чорбоғ, Сӯҷина, Ёрӣ, Ғӯсар, Каттақишлоқи ноҳияи Панҷакент, инчунин деҳаҳои гирду атрофи шаҳри Самарқанд парвариш меёбад. Токаш ба касалии гарда устувор буда, аз баргпечаки хӯшаи ток зарар мебинад.
Гудрон

Гудрон (— "қатрон") — моддаи аз партови нафт ҳосилшуда, ки ҳамчун сӯзишворӣ, маводи оиқкорӣ дар симҳои барқ ва барои фарши роҳҳо истифода мешавад 1. Вобаста ба сифати табиии нафт, ҳосилшавии гудрон 10-45 дарсадро ташкил медиҳад. Зичии гудрон 0,95-1,03 гсм. Ҳарорати сахтшавиаш 12-15°С. гудронҳои як миқдор равғандоштаро нимгудрон ва равғанаш бисёрро гудрони равғанӣ меноманд. Бақияи зифте, ки баъди бо кислотаи сулфат тоза кардани маҳсулоти нафтӣ ҳосил мешавад, гудрони турш ном дорад. Таркиби гудрон, асосан, аз равғанҳои ҳангоми соф кардани нафт ҷудонашуда, моддаҳои сахти асфалтмонанд, моддаҳои зифтии дорои хосиятҳои кислотагӣ иборат мебошад. Дар таркиби гудрон инчунин карбоҳидратҳои парафинӣ, нафтӣ, ароматӣ, филиззот (асосан ванадий ва никел) мавҷуд аст. Гудрон барои ҳосил кардани битумҳои нафтӣ, кокс, истеҳсоли масолеҳи роҳсозӣ, сохтмонӣ, бомпӯшию молиданӣ, газҳои сӯзанда истифода мешавад. Аз гудрони аълосифат бо усулҳои крекинг ва ҳидрогенонии деструктивӣ бензин ва сӯзишвории дизелӣ ҳосил мекунанд.
Гузел Майтдинова

Гузел Майтдиновна Майтдинова — таърихшинос, фарҳангшинос доктори илмҳои таърих, профессор. Узви вобастаи Академияи илмии меъморӣ ва сохтмони Тоҷикистон, Сафири сулҳ. Аълочии маорифи Тоҷикистон Зиндагинома Гузел Майтдиновна Майтдинова 5 сентябри соли 1952 дар шаҳри Қашғар ҶХ Хитой ба дунё омадааст. Аз соли 2003 профессори кафедраи таьрих ва назарияи муносибатҳои байналхалқии Донишгоҳи славянии Русияву Тоҷикистон. 1 Фаъолияти илмӣ Гузел Майтдинова муаллифи 150 асари илмӣ, илмиву методӣ мебошад. Осораш масъалаҳои мубрами таърих, таърихи фарҳанги халқи тоҷик ва дигар халқҳои Осиёи Марказиро фаро гирифтааст. Зиёда аз 50 асарашро доир ба масъалаҳои муносибатҳои байналхалқӣ ва сиёсати минтақавӣ эҷод намудааст. Ӯ иштирокдори конференсияҳои зиёди байналхалқӣ дар Россия, Хитой, Иордания, Полша, Грузия, Ӯзбекистон, Ӄазоқистон буда, осори илмиаш дар кишварҳои Россия, ИМА, Хитой, Англия, Япония, Эрон, Ҳиндустон, Венгрия, Туркия нашр шудаанд. Майтдинова дорандаи 15 шаҳодатнома доир ба ихтироот дар Ҷумҳурии Тоҷикистон буда, ҳангоми коркарди иншоотҳои давлатии Тоҷикистон (маҷмааҳои Ваҳдат, Ӄасри Миллат, иншоот бахшида ба солгарди шаҳри Кӯлоб) ба ҳайси мушовири илмӣ ҳисса гузоштааст. Ӯ (бо ҳаммуаллиф) тарроҳи сару либоси низомии "Посбонони фахрии Горди Президент" мебошад. Осор Ҷоизаҳо Адабиёт дар бораи Гузел Майтдинова.
Гужово (ноҳияи Николск, Вологда)

Гужово — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Николск, ки дар вилояти Вологда қарор дорад, дохил мешавад.
Гузавино (ноҳияи Юреветс, Иванов)

Гузавино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Юреветс, ки дар вилояти Иванов қарор дорад, дохил мешавад.
Гузар

Гузар — маконе дар сероҳа, чорроҳа ва кӯчаҳои калону серодами шаҳру деҳот, ки дар масири он чойхона, масҷид, дуконҳои баққолию қассобӣ, бозор ва дигар иншооти ҷамъиятӣ, бунгоҳи тиббӣ ва мактабу марказҳои маърифатии замонавӣ воқеанд. Баъзе гузарҳо аз рӯи машғулияти бошандагон ва ҳунармандонашон гузари чармгарон, оҳангарон, заргарон ва ғ. номгузорӣ шудаанд. Дар шимоли Тоҷикистон якчанд гузар як маҳалларо ташкил медиҳанд. Дар гузару маҳаллаҳо маросиму анъанаҳои таърихии гузаштаву имрӯзаро идома дода, одатан, он ҷо баъди кор ва рӯзҳои истироҳат тӯю маросими ёдбуд меороянд, суҳбату бозиҳо ташкил мекунанд ва истироҳат менамоянд. Гузар, воҳиди ҳудудию маъмурӣ дар шаҳру деҳоти Осиёи Миёна (асрҳои 16-20). Мас., дар Бухоро гузарҳои Сӯзангарон, Заргарон, Иброҳимхӯҷа ва ғ., дар Кӯлоб гузарҳои Чармгарон, Шаҳид, Нонвои Боло, Нонвои Поён ва ғ. маъмул буданд. Дар Панҷакент то ҳол гузарҳои Шафтолузор, Себзор, Лаби Чашма, Ҳавзи Боҳасан, Вашанӣ, Сой, Қоқурӣ ва Қайнар боқӣ мондаанд. Дар Душанбе 14 гузар мавҷуд буд, ки ба амлокдори беки Ҳисор итоат намуда, онро оқсақолон идора мекарданд. Дар ин гузарҳо 10 мактаб, 2 мадраса ва 12 чойхона, даҳҳо оҳангархона, дуконҳои заргарӣ ва ғ. фаъолият менамуданд. Дар замони шӯравӣ гузар ва маҳаллаҳо дар асоси нақшаи меъморӣ таҳия ва таҷдид шуда, ба тарҳи умумии меъморию сохтмони кӯчаву хиёбонҳо мусоидат мекард. Ҳоло дар ш. Душанбе ноҳияҳо аз якчанд маҳалла ва маҳаллаҳо аз чандин гузар иборатанд, ки ҳудуди кӯчаву хиёбонҳои ҷудогонаро фаро мегиранд. Баъзе номҳои қадимии гузарҳои шаҳру деҳоти Тоҷикистон ҳоло ҳам дар байни халқ маъмуланд.
Жан Гужон

Жан Гужон (1 2, Руон 3 — 1567 2, Болоня) — бузургтарин ҳайкалтароши фаронсавии даврони Эҳё, муҷассамасози дарбори Ҳенрӣ. Зиндагинома Маълумоти ибтидоии ҳунариро дар Фаронса гирифта, эҳтимолан, ҳайкалтарошии антиқиро дар Итолиё омӯхтааст. Пардозкории Жан Гужон бо нафосату латофат аз шигарфии эҳёӣ фарқ мекунад. Бо номи ӯ чанд асарро марбут медонанд, ки маъруфтарини онҳо пас аз ҳамкории муштарак бо меъмор П. Леско ба вуҷуд омадаанд. Яке аз беҳтарин асарҳои Жан Гужон "Фаввораи бегуноҳон" дар Порис; ороиши муҷассамаии намоди ғарбии Лувр ва дохили он мебошад. Дигар корҳои маъруфи Жан Гужон: "Диана", пайкара дар дижи Ан; "Славаи парвозкунанда", нақши муқарнаси калисои хурд дар Экуан; нақшҳои муқарнаси меҳмонхонаи Линери (ҳоло Карнавал) дар Порис; санги мазори Луи де Брезе дар Руана ва ғ. Жан Гужон дар ороиши рисолаи Витрувий, ки соли 1547 дар Фаронса мунташир шуд, ширкат кардааст. Ӯ, ки протестант буд, соли 1560 аз бими таъқиб Порисро тарк кард ва сарнавишти баъдияш маълум нест.
Гузар (Қирғизистон)

Гузар (Гүзар) — деҳа (айыл) дар ҳайати деҳистони Қизил-Октябри ноҳияи Ӯзгани вилояти Ӯш, Ҷумҳурии Қирғизистон. Аҳолӣ — 1063 нафар дар соли 2023.
Гузарвожа

Гузарвожа, калимаи убур, рамзи убур, исми рамз — ин вожаест, ки дар Интернет дар вақти истифодаи почтаи электронӣ, порталҳо ва ё сомонаҳои сайтҳои динамикӣ бо калимаи корбар дохил карда мешавад. Дар натиҷаи истифодабарандаи хидмати Интернетӣ метавонад ба сомона ворид шавад. Калимаи убур ҳамчун калид истифода бурда мешаванд. Барои кушодани дар ва ё истифодаи кортҳо бештар калимаҳои убур истифода мешавад.
Гузар аз кирмчола

Гузар аз кирмчола бо Морган Фриман — маҷмӯъаи телевизиюнии мустанади илмӣ-оммавӣ бо гӯяндагӣ ва иҷрои ҳунарпешаи амрикоӣ Морган Фриман. Фаслҳо Қисматҳо Фасли 1 Фасли 2 Фасли 3 Фасли 4 Фасли 5 Фасли 6 Фасли 7 Фасли.
Гузарево (ноҳияи Междуреченск, Вологда)

Гузарево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Междуреченск, ки дар вилояти Вологда қарор дорад, дохил мешавад.
Гузари Бод

Гузари Бод — деҳа дар ҷамоати деҳоти Рарзи ноҳияи Айнӣ. Аз Гузари Бод то маркази ҷамоат 5 км, то маркази ноҳия 19 км; роҳ мошингард. Аҳолиаш 906 нафар, тоҷикон. Иқтисод Мактаби таҳсилоти миёнаи умумӣ, бунгоҳи тиббӣ, китобхона, масҷиди панҷвақта, чойхона-фароғатгоҳи "Кони Зар", осиёби хусусӣ, нуқтаҳои савдои хусусӣ дорад. Соҳаҳои асосии хоҷагӣ: боғдорӣ, сабзавоткорӣ, чорводорӣ ва ғаллакорӣ. Заминҳо аз наҳри Испағн обёрӣ мешаванд. Дар ҳудуди деҳа 7 хоҷагии хурди деҳқонӣ мавҷуд аст. Наҳри Испағн соли 1989 бо ташаббуси сарвари хоҷагӣ Ҳикматулло Қудратов ба истифода дода шуд. Шаъсиятҳои маъруф Доктори илмҳои ҳуқуқ Раҳмонқул Шарипов, Ҳунарпешаи халқии Ҷумҳурии Тоҷикистон Хосияти Зарафшонӣ, нависанда Султон Мерган, олими соҳаи кишоварзӣ Ниёзмаҳмад Норов зодагони Гузари Бод мебошанд. Дар маркази деҳа марқади Хоҷа Бибӣ Сомеа мавҷуд аст, ки зиёратгоҳи мардум мебошад.
Гузари Боло

Гузари Боло — деҳа дар ҷамоати деҳоти Носири Хусрави ноҳияи Қубодиён. Аз Гузари Боло то маркази ҷамоат 2 км, то маркази ноҳия аз 1 км камтар; роҳ мошингард. Аҳолиаш 5437 нафар, тоҷикон. Иқтисод Гузари Боло мактаби таҳсилоти миёнаи умумӣ, мактаби таҳсилоти умумии асосӣ, 7 нуқтаи савдои хусусӣ, 2 масҷиди панҷвақта, 2 сартарошхона, 3 осиёби барқӣ, коргоҳи дӯзандагӣ дорад. Соҳаҳои асосии хоҷагӣ: сабзавоткорӣ, боғдорӣ, чорводорӣ ва ғаллакорӣ. Заминҳо аз дарёи Кофарниҳон обёрӣ мешаванд. Дар ҳудуди деҳа 18 хоҷагии хурди деҳқонӣ ва заводи хурди коркарди пахта мавҷуд аст. Шахсиятҳои маъруф Шоир Сайдулло Амин, Омӯзгори хидматнишондодаи ҷумҳурӣ Норбӣ Атоева зодаи ҳамин деҳа мебошанд.
Гузари Тор

Гузари Тор — деҳа дар ҷамоати деҳоти Кангурти ноҳияи Темурмалик. Аз Гузари Тор то маркази ҷамоат 2 км, то маркази ноҳия 30 км. Аҳолиаш 1453 нафар, тоҷикон. Гузари Тор нуқтаҳои савдои хусусӣ, масҷиди панҷвақта ва осиёби барқӣ дорад. Деҳа мактаб надорад. Талабагон дар мактаби таҳсилоти миёнаи умумии деҳаи Кангурт таҳсил мекунанд. Соҳаҳои асосии хоҷагӣ: чорводорӣ ва ғаллакорӣ. Заминҳо лалмӣ мебошанд. Дар ҳудуди деҳа 4 хоҷагии хурди деҳқонӣ мавҷуд аст. Шахсиятҳои маъруф одими хидматнишондодаи санъати Тоҷикистон, оҳангсоз Абдуфаттоҳ Одинаев, Қаҳрамони Меҳнати Сотсиалистӣ Шариф Қурбонов ва Ҳунарпешаи шоистаи Ҷумҳурии Тоҷикистон Лутфулло Давлатов дар ҳамин деҳа зода шудаанд.
Гузариши квантии беафканишот

Гузариши квантии беафканишот — гузариши квантие, ки бар хилофи гузариши квантии афканишотдор ба фурӯбурду афканиши фотонҳо вобаста нест. Ҳангоми гузариши квантии беафканишот тағйири энергияи система (сарфи он ҳангоми гузариш аз ҳолати энергияаш баланд ба ҳолати энергияаш паст ва қабули энергия дар мавриди гузариши баръакс) тавассути таъсироти мутақобилаи система бо системаҳои дигар сурат мегирад. Мас., зарра дар газ ҳангоми бархӯрд бо зарраҳои дигар энергия қабул мекунад (ангезиш меёбад) ё ба онҳо энергия медиҳад. Дар моеъ ё ҷисми сахт (мас., кристалл) зарра (молекула, ион) ба зарраҳои наздиктарини худ мубодилаи энергия карда, энергияи электронии ангезиши он ҳангоми гузариши квантии беафканишот ба энергияи лапиш ва навъҳои дигари энергия табдил меёбад (яъне, барои ба вуҷуд омадани ангезишҳои содатарин — фононҳо ва квазизарраҳои дигар сарф мешавад). Ғайр аз ин гузариши квантии беафканишоти энергияи системаашон бетағйир имконпазиранд, ки ба коҳиши спонтанӣ вобастаанд, мас., автоиониши атомӣ ҳангоми оже-эффект.
Гузаронидан ба кори дигар

Гузаронидан ба кори дигар — дар ҳуқуқи меҳнат тағйир ёфтани вазифаи меҳнатӣ (касб, тахассус, дараҷа, мансаб) ва ё ҷойи кори корманд, шароити асосии кории дар шартнома (қарордод)-и меҳнатӣ зикршуда. Табдили супоридани кор аз рӯи ихтисоси дигар, тахассус ва вазифаи дигар танҳо бо розигии корманд мумкин аст. Супоридани коре, ки ҳангоми иҷрои он шароити меҳнати дар созишномаи тарафҳо муайяншуда хеле тағйир меёбад ва бо сабабҳои асоснокгардидаи истеҳсолӣ, ташкилӣ, технологӣ ва иқтисодӣ алоқаманд намебошад, низ гузаронидан ба кори дигар ҳисоб мешавад ва гирифтани розигии кормандро талаб мекунад. Санаи оғози муҳлати амали шартнома -и меҳнатӣ шарт шуда буд, гузаронидан ба кори дигар ҳисоб наёфта, метавонад бе розигии корманд амалӣ шавад, ба шарте дар ин мавридҳо шароити асосии меҳнатӣ тағйир наёбад. Корфармо ҳуқуқ надорад кормандро ба коре гузаронад, ки хилофи вазъи саломатии ӯст.
Гузаронидани фишангҳо (серияҳои телевизионӣ)

Гузаронидани фишангҳо (англисӣ:), як силсилаи мазҳакавии телевизионии амрикоист, ки Тим Аллен ва Кэт Деннингс барои аз телевизиони 20-ум нақш доранд. Нахустнамоиши он 8 январи, 2025. Пешакӣ Зани бевазане, ки дар як мағозаи автомобилӣ кор мекунад, духтару фарзандони бегонагиашро бо дили нохоҳам ҳамчун фарзанди худ тарбия мекунад. Аксҳо Асосӣ Такроршаванда Ситорахои мехмон Қабул Вебсайти агрегатори баррасии дар асоси 8 баррасиҳои мунаққидон рейтинги тасдиқи 38% бо рейтинги миёнаи 3.310 гузориш додааст., ки миёнаи вазнро истифода мебарад, дар асоси 9 мунаққидон 51 аз 100 хол дод, ки баррасиҳои омехта ё миёна-ро нишон медиҳад.
P-n-гузариш

Гузариши электронию ҷавфӣ, --гузариш — соҳаи расиши ду нимноқили навъи ноқилияташон гуногун. Дар нимноқили навъи ҳомили асосии барқа (заряд)-и озод электронҳо мебошанд ва зичии онҳо аз зичии ҷавфҳо бузургтар аст. Дар нимноқили навъи ҳомилони асосӣ ҷавф (сӯрох)-ҳо мебошанд. Дар ҳолати ба ҳам расидани ду навъи нимноқил (ҳам ва ҳам) раванди диффузия ба вуҷуд меояд: ҷавфҳо аз соҳаи ба соҳаи, электронҳо аз соҳаи ба соҳаи мегузаранд. Дар натиҷа дар соҳаи назди минтақаи расиш миқдори электронҳо кам шуда, қабати мусбат барқанок (заряднок), дар соҳаи миқдори ҷавфҳо кам шуда, қабати манфӣ барқанок ба вуҷуд меояд. Яъне, байни сарҳадди нимноқилҳо фарқи потенсиалҳои расишӣ ҳосил мешавад. Ин фарқи потенсиалҳо дар ҳудуди расиш қабати тунуки бараш якчанд микрометрӣ (қабати мамнӯъ) — тақрибан 10-6 м ҳосил мекунанд. Дар ин қабат майдони электрии дохилии шадидияташ вусъат меёбад ва ба диффузияи ояндаи электронҳову ҷавфҳо монеъ мешавад. Хусусияти муҳимми гузариши электронию ҷавфӣ ноқилияти яктарафа доштан аст: агар ба ноқили р-навъ қутби мусбати манбаи берунӣ ва ба нимноқили -навъ қутби манфии он васл карда шавад, майдони берунӣ майдони қабати мамнӯъ -ро суст карда, амалан барҳам медиҳад. Дар натиҷа аз р--гузариш ҷараёни қуввааш зиёд ҷорӣ мешавад. Баръакс, дар мавриди ба нимноқили р-навъ пайваст кардани қутби манфӣ ва ба нимноқили -навъ пайвастани қутби мусбати манбаи берунӣ шадидияти майдони берунӣ ба ҳамсамт мешавад, аз р--гузариш амалан ҷараён ҷорӣ намегардад. Ин хусусияти гузариши электронию ҷавфӣ дар бисёр асбобҳои нимноқилӣ, хусусан диодҳо, транзисторҳо васеъ истифода мегардад.